**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/19-02/7

Urbroj:2175-28-01-19-1

U Sinju, 10.6.2019.

**ZAPISNIK S 16. sjednice Školskog odbora**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih Anamarija Doljanin, predstavnica Osnivača i Damir Kovačević, predstavnik roditelja. Ostali nazočni po službenoj dužnosti: ravnatelj Boris Grčić-Rako, tajnica Milidina Mić,

Nisu nazočni: Ivan Bugarin i Neven Filipović predstavnici Osnivača.

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže dnevni red:

1. Verifikacija zapisnika 15. sjednice Školskog odbora
2. Izvještaj ravnatelja o realizaciji zaključaka prethodnih sjednica Školskog odbora
3. Usvajanje Statuta SSŠ bana Josipa Jelačića
4. Natječaj za administratora – obustava Natječaja (Ured državne uprava izdao suglasnost za novi Pravilnik)
5. Prijedlozi i mišljenja

**1.Verifikacija zapisnika 15. sjednice Školskog odbora**

Nema prigovora na zapisnik 15. sjednice. Zapisnik se jednoglasno usvaja.

**2. Izvještaj ravnatelja o realizaciji zaključaka prethodnih sjednica Školskog odbora**

Ravnatelj daje izvješće u kojem stoji da su panoi po učionicama zamijenjeni te da su razbijena stakla promijenjena. Novih informacija vezanih za uvođenje e-Dnevnika nema. Predsjednica i ravnatelj su mišljenja da se bez obzira na to prije odlaska na godišnji odmor treba krenuti s edukacijom djelatnika. Predsjednica napominje da je Dan škole uspješno realiziran. Batarelo smatra da se sljedeće godine datum proslave mora promijeniti kako bi se i maturanti mogli uključiti, a Borić napominje da veliki dio nastavnika i učenika nije prisustvovao proslavi. Predsjednica navodi kako je 8.6. na sinjskoj pijaci predstavljena Škola. Grad Sinj je za tu aktivnost Školi donirao 1 000 kn, na čemu im treba zahvaliti.

3. **Usvajanje Statuta SSŠ bana Josipa Jelačića**

Tajnica upoznaje članove Odbora kako je Škola dobila prethodnu suglasnost na novi Statut odlukom 22. sjednice Županijske skupštine Splitsko –dalmatinske županije, održane 28.svibnja 2019. Članovi Školskog odbora potvrđuju da su upoznati sa sadržajem Statuta. Predsjednica usvajanje Statuta Srednje strukovne škole bana Josipa Jelačića stavlja na glasanje.

Statut se jednoglasno usvaja.

4. **Natječaj za administratora – obustava Natječaja (Ured državne uprava izdao suglasnost za novi Pravilnik)**

Tajnica objašnjava kako je invalidna osoba Gorana Vuković – Caktaš koja je registrirana u registru invalida pisanim putem odustala od daljnjeg postupka natječaja. Nadalje objašnjava kako se natječaj mora obustaviti jer je Škola u međuvremenu dobila suglasnost na novi Pravilnik o postupku zapošljavanja, te se natječaj mora provesti isključivo po njemu. Zbog toga kreće novi natječajni postupak.

6. **Prijedlozi i mišljenja**

Batarelo traži objašnjenje vezano za davanje zapisnika sjednica Odbora na uvid kolegama u školi. Tajnica objašnjava kako je to pitanje regulirano Zakonom o informiranju te da sve zainteresirane osobe mogu podnijeti zahtjev u kojem navode informaciju koja im je potrebna. Bitno je poštovati zakonski propisanu proceduru.

Sljedeća sjednica je zakazana za sutradan (11.6.2019), što su prisutni članovi primili na znanje a ostali će se po završetku današnje sjednice obavijestiti.

Zapisničar: Predsjednica Školskog odbora

Ivica Borić, prof. Gordana Blažević, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_